Správa zo zahraničnej pracovnej cesty
1.  Účastník ZPC:
Ing. Ľubica Pitlová, hlavný štátny radca, 
Odbor štátnej a európskej politiky vo vede a technike, Sekcia vedy a techniky, Ministerstvo školstva, vedy, výskumu a športu Slovenskej republiky
Znalosť jazykov: anglický/veľmi pokročilý, nemecký/veľmi pokročilý 
2.  Zahraničná pracovná cesta:
štát/mesto: Dánsko/Kodaň
Dátum: 28. – 30.11. 2012
Účel cesty: účasť na 14. zasadnutí Správnej rady Spoločnej tvorby výskumných programov  v oblasti výskumu neurodegeneračných ochorení (Joint Programming in Neurodegeneratvive Diseases  -  ďalej len „JPND“) 
  Rámcový program pobytu:
28.11.2012 cesta Bratislava - Schwechat, let Viedeň – Kodaň
29.11.2012 účasť na zasadnutí Správnej rady JPND  
30.11.2012 účasť na zasadnutí Správnej rady JPND  let Kodaň –Viedeň, cesta Schwechat - Bratislava
Úvod do problematiky 
Spoločná programová iniciatíva v oblasti výskumu neurodegeneračných ochorení (s dôrazom na Alzheimerovu chorobu) je pilotnou iniciatívou novej formy spolupráce členských štátov EÚ pod názvom Joint Programming in Research – Spoločná tvorba výskumných programov. Táto  si kladie za cieľ zosúladiť výskumné programy v určitých oblastiach, ktoré boli Radou EÚ definované za prioritné,  a využívať tak efektívnejšie verejné zdroje na riešenie naliehavých celospoločenských problémov.
Pilotná iniciatíva vychádza zo záverov Rady EÚ pre konkurencieschopnosť z decembra 2008 a z decembra 2009. Slovenská republika sa do tejto iniciatívy zapojila rozhodnutím ministra školstva SR z 20. apríla 2009. Programovú iniciatívu (partnerstvo) tvorí momentálne 26 krajín, ktoré za účelom jej riadenia vytvorili  Správnu radu (Management Board) zo  zástupcov  všetkých zúčastnených krajín. Poradným orgánom je  Poradný výbor vedcov (Scientific Advisory Board), pozostávajúci z 15 celosvetovo uznávaných vedcov Do Správnej rady  bol za SR  nominovaný riaditeľ Neuroimunologického ústavu SAV prof. MVDr. Michal Novák DrSc. a zástupca MŠ VVa Š SR Ing. Ľubica Pitlová. Zúčastnené krajiny úspešne podali spoločný návrh projektu 7. rámcového programu Európskeho spoločenstva v oblasti výskumu, vývoja a demonštračných činností (ďalej len 7RP)  pod názvom JUMPAHEAD, určeného na podporu  administrácie a implementácie  tejto iniciatívy. Účastníkom projektu je tiež Neuroimunologický ústav SAV. V máji 2011 bola vypísaná prvá výzva na podávanie projektov pod názvom „Neurodegeneračné ochorenia – výzva na predkladanie európskych výskumných projektov optimalizácie biomarkerov a harmonizácie ich používania medzi klinickými centrami“. Na financovanie boli odporučené 4 projekty z toho 2 s účasťou slovenských vedeckých tímov (Neuroimunologický ústav SAV a Slovenská zdravotnícka univerzita).  
Stručný priebeh zasadnutia
Najdôležitejším bodom zasadnutia bolo prijatie dokumentov k 2 výzvam JPND, ktoré majú byť zverejnené 7.12. 2012. Ide o tieto výzvy: 
1/ Európske výskumné projekty zamerané na identifikáciu genetických, epigenetických a environmentálnych rizík a ochranných faktorov neurodegeneračných ochorení
Cieľom tejto výzvy je vytvoriť medzinárodné multidisciplinárne projekty, ktoré budú obsahovať pridanú hodnotu pre doterajší výskum v oblasti genetických, epigenetických a  environmentálnych rizík a ochranných faktorov neurodegeneračných ochorení. 
2/ Európske výskumné projekty pre hodnotenie stratégií a opatrení  v oblasti liečebnej starostlivosti
Cieľom výzvy je hľadať nové spôsoby starostlivosti o pacientov trpiacich neurodegeneračnými ochoreniami. Ide o vyhodnocovanie prístupu k pacientom, kvality a ekonomickej efektívnosti rôznych európskych zariadení sociálnej a liečebnej starostlivosti. 
Tieto 2 výzvy sú určené pre  výskumné skupiny (konzorciá) z univerzít, verejných výskumných organizácií a nemocníc. Financované budú len transnárodné projekty, to znamená, že každé konzorcium musí zahŕňať vedecké tímy z minimálne 3 krajín. Jednotlivé vedecké tímy budú financované priamo financujúcimi organizáciami svojich krajín. Je potrebné aby  vedecké tímy, ktoré majú záujem o účasť v transnárodnom  projekte dokladovali dostupnosť finančných zdrojov už pred  vstupom do medzinárodného výskumného tímu (konzorcia).
Boli odsúhlasné tieto dokumenty: Memorandum o porozumení, ktorým krajina deklaruje pripravenosť financovať svoje vedecké tímy v prípade ich účasti v medzinárodných výskumných konzoriách, ďalej je to text výzvy, ktorý bude zverejnený na internetovej stránke JPND a manuál pre záujemcov  účasť
Ďalšou dôležitou témou bola  otázka udržateľnosti, t.j. ďalšej existencie JPND. 
Problémom je, že projekt FP 7 (JUMPAHEAD), z ktorého boli doteraz financovali organizačné aktivity konči v auguste 2013 a nové finančné obdobie začína v roku 2014, avšak zatiaľ nikto nevie, či budú koordinačné aktivity naďalej podporované z rozpočtu Európskej komisie alebo nie. 
Východiskovým  dokumentom bol návrh  budúcej organizačnej štruktúry , ktorú by mal zastrešovať výkonný riaditeľ. Niektorým krajinám (DE, F, ES, PT, SK) sa zdal navrhovaný rozpočet a to najmä na mzdové náklady privysoký. Taktiež nebol dosiahnutý súhlas ohľadom  kompetencií, ktoré by mal dostať výkonný riaditeľ, nakoľko niektoré z nich by podľa názoru niektorých členov Správnej rady  mali zostať volenému predsedovi Správnej rady. Nakoniec bolo dohodnuté, že na dokumente sa budem pracovať, pričom každá krajina urobí návrh do 18.1. 2012. Bude zriadená pracovná skupina, ktorá návrhy vyhodnotí. Kvôli tomu sa posunul tiež termín budúceho zasadnutia Správnej rady, ktorá sa bude konať vo Viedni nie vo februári, ale v marci 2013. 
5.  Odporúčané závery:  
Je potrebné  zabezpečiť informovanosť  slovenských odborníkov na výskum neurodegeneračných ochorení o uverejnení nových výziev výzvach a zabezpečiť finančné krytie účasti slovenských výskumných tímov v rozpočte SVT. Treba a zapojiť do prác na návrhu budúcej formy JPND so zreteľom na efektívnosť .
6.   Prehľad prinesenej dokumentácie a miesto jej uloženia
     Príspevky, ktoré odzneli na zasadnutí sú dostupné v Sekcii vedy a techniky MŠVVŠ SR. 
7.   Osobitne vyhodnotený očakávaný prínos ZPC
Na zasadnutí Správnej rady Spoločnej programovej iniciatívy v oblasti výskumu neurodegeneračných ochorení (s dôrazom na Alzheimerovu chorobu) boli schválené dokumenty  pre prípravu na 3 výzievy na podávanie projektov výskumu a vývoja v oblasti výskumu neurodegeneračných ochorení. Na výzvy budú reagovať aj slovenské  výskumné tímy. Taktiež bola prediskutovaná otázka ďalšej formy a fungovania JPND.  
   
8.    Spôsob zverejnenia výsledkov ZPC, prenos získaných informácií
Správa bola predložená riaditeľke OŠEPVaT, zastupujúcemu  generálnemu riaditeľovi Sekcie vedy a techniky a zodpovedným pracovníkom Sekcie medzinárodnej spolupráce MŠVVŠ SR. Bude zverejnená na internetovej stránke MŠVVŠ SR. 
Súhlasím so zverejnením správy na internete

Správu vypracoval: Ing. Ľubica Pitlová OŠEPVaT

Dátum:  19.12.2012

Správu schválil: Ing. Róbert Szabó, PhD. 
                                  poverený vedením   SVaT